Kry 10% af op enige bespreking wat nie 'n Vrydag- of Saterdagaand insluit nie (minimum twee nagte se verblyf). Geldig vanaf 27 Jan 2020 tot 9 Apr 2020.
Thyshuis Self Catering bied gehalteverblyf aan diegene wat op soek is na ‘n rustige wegbreek in Franskraal. Die eenheid grens aan die bestaande seefrontwoning. Die eenheid self front Noord, het 'n Berguitsig en is 150 m van die see af met maklike toegang vanaf die eenheid.
Hierdie woonstel het sy eie ingang en beskik oor 'n slaapkamer met lessenaar, plafonwaaier, verwarmer, dubbelbed, asook 'n TV met DStv Compact Plus. Die ruim, gerieflike badkamer het 'n bad, toilet en 'n wasbak. Linne en badhanddoeke word voorsien, maar gaste moet asseblief hulle eie swemhanddoeke saambring.
Die oopplan-kombuis is volledig toeg…
Die oopplan-kombuis is volledig toegerus vir selfsorg met 'n yskas en al die nodige toebehore vir 'n sorgelose kuiertjie weg van die huis af. Komplimentêre koffie, tee, suiker, melk en beskuit word voorsien. Daar is ook 'n enkelslaapbank, gemaklike stoele, 'n TV met DStv Compact Plus en 'n plafonwaaier in die leefarea.
Die eenheid bied toegang tot 'n patio met 2 stoele, 'n klein, opvoutafel, 'n Weber-braai en 'n sonsambreel en daar is 'n groot area voor die woonstel waar voertuie kan parkeer op eie risiko. Daar is ook 'n braai-area onder die melkhoutbome vir lekker kuiers saam met vriende wat altyd welkom is. Die braai-area is voorsien van stoele, tafels, rooster en swart potjies vir potjiekos. Vir gaste se veiligheid het die eenheid se vensters veiligheidsknippe, die skuifdeur 'n veiligheidslot en 'n veiligheidshek.
Daar is ‘n gerieflikheidswinkel met die basiese benodighede, die Kuslangs Restaurant bekend vir hul vis en calamari en wegneemetes, asook 'n wassery stapafstand vanaf die eenheid. Die gewilde Uilenkraalsmond-swemarea is maklik bereikbaar vanaf die eenheid.